नई सौगात: रेलवे शुरू करेगा लगभग 190 Bharat Gaurav Trains, रेल मंत्री अश्विनी वैष्णव ने किया एलान
रेल मंत्री अश्विनी वैष्णव ने मंगलवार को बताया कि लगभग 190 भारत गौरव ट्रेन (Bharat Gaurav Trains) आवंटित की गई हैं। भारत गौरव ट्रेन का संचालन निजी क्षेत्र और आईआरसीटीसी दोनों द्वारा किया जा सकता है, जबकि किराया टूर ऑपरेटर द्वारा तय किया जाएगा।
Bharat Gaurav Trains: रेल मंत्री अश्विनी वैष्णव ने रेल यात्रियों को नई सौगात दी है। भारतीय रेल यात्री और माल ढुलाई खंड के बाद पर्यटन के लिए ट्रेनों का तीसरा खंड भारत गौरव ट्रेन शुरू करेगा। मंगलवार को जानकारी देते हुए रेल मंत्री अश्विनी वैष्णव ने प्रेस कॉन्फ्रेंस कर बताया कि भारतीय रेल यात्री, माल ढुलाई खंड के बाद रेलवे पर्यटन के लिए ट्रेनों का तीसरा खंड भारत गौरव ट्रेन शुरू करेगा। रेल मंत्री ने बताया कि भारत गौरव ट्रेन भारत की संस्कृति, विरासत को प्रदर्शित करने वाली थीम पर आधारित होंगी।रेल मंत्री वैष्णव के मुताबिक, लगभग 190 भारत गौरव ट्रेन (Bharat Gaurav Trains) आवंटित की गई हैं। भारत गौरव ट्रेन का संचालन निजी क्षेत्र और आईआरसीटीसी दोनों द्वारा किया जा सकता है, जबकि किराया टूर ऑपरेटर द्वारा तय किया जाएगा। वैष्णव ने कहा “हमने ‘भारत गौरव ट्रेनों के लिए लगभग 190 ट्रेनों का आवंटन किया है और 3033 कोचों की पहचान की गई है। हम आज से आवेदन लेना शुरू करेंगे, हमें अच्छी प्रतिक्रिया मिली है। हितधारक ट्रेन को मॉडिफाई (बदलाव/अपग्रेड आदि) करेंगे और उन्हें चलाएंगे, जबकि रेलवे रखरखाव, पार्किंग और अन्य सुविधाओं में मदद करेगा।”रेल मंत्री ने आगे कहा कि यह पूरी तरह से नया सेगमेंट है, यह कोई नियमित ट्रेन सेवा नहीं है। भारत गौरव ट्रेनों का मुख्य उद्देश्य पर्यटन को बढ़ावा देना है और इसके कई पहलू हैं। भारत गौरव ट्रेन भारत की संस्कृति, विरासत को प्रदर्शित करने वाली थीम पर आधारित होंगी।